Liste over konger i Det langobardiske kongerike

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. Langobardenes historie er fortalt i de to skriftene Origo gentis Langobardum fra ca. 650 og Historia Langobardum skrevet av Paulus Diaconus rundt 790. Etter å ha forflyttet seg gjennom sentraleuropa etablerte de seg i Nord-Italia rundt midten av det 6. århundre.

Det langobardiske kongeriket regnes som etablert i og med kong Alboins erobring av Friuli i det nordøstlige Italia i 569 og den videre ekspansjonen sørover på den italienske halvøya. Kongeriket eksisterte til langobardenes nederlag for frankerne ledet av Karl den store i 774.

Lista over konger er gjengitt etter Paulus Diaconus og den inkluderer de langobardiske herskerne også under langobardenes forflytning gjennom Europa i folkevandringstiden. De første kongene (Ibor og Aion) regnes for rent mytiske, mens kongene fra det 5. århundre og utover gjenkjennes fra flere kilder og regnes som historiske. Lista er delvis sammenfallende med Liste over Italias monarker, dette gjelder for det tidsrommet langobardene hersket over store deler av det som i dag er Italia i det 6. til 8. århundre.

I det gammelengelske diktet Widsith forekommer en oppramsing av herskere for forskjellige folkeslag, og det nevnes der en Sceafa som hersker for langobardene. Ingen andre kilder nevner Sceafa i denne sammenhengen, og denne mytiske kongen er ikke tatt med i lista.

Liste over kongene

Referanser

Kilder 
 
 Origo Gentis Langobardum, engelsk og latinsk tekst
 Paulus Diaconus, Historia Langobardum, engelsk tekst
 Widsith, gammelengelsk tekst på nettstedet Sacred texts
 

 
Langobarder
Konger